text:
 IL-KUMMISSJONI EWROPEA
 Brussell, 7.9.2015
 COM(2015) 424 final
 2015/0189(NLE)
 Proposta għal
 DEĊIŻJONI TAL-KUNSILL
 dwar l-iffirmar, f’isem l-Unjoni Ewropea, u l-applikazzjoni provviżorja tal-Ftehim bejn l-Unjoni Ewropea u l-Gvern tar-Repubblika tal-Poplu tal-Bangladesh dwar ċerti aspetti tas-servizzi tal-ajru
 MEMORANDUM TA’ SPJEGAZZJONI
 1.IL-KUNTEST TAL-PROPOSTA
 •
 Ir-raġunijiet għall-proposta u l-għanijiet tagħha
 B’segwitu għas-sentenzi tal-Qorti tal-Ġustizzja fil-każijiet imsejħa “Open Skies”, fil-5 ta’ Ġunju 2003, il-Kunsill ta mandat lill-Kummissjoni sabiex tiftaħ negozjati ma’ pajjiżi terzi dwar is-sostituzzjoni ta’ ċerti dispożizzjonijiet fi ftehimiet eżistenti bi ftehim fil-livell tal-Unjoni (l-“awtorizzazzjoni orizzontali”). L-għanijiet ta’ ftehimiet ta’ dan it-tip huma li jagħtu aċċess mhux diskriminatorju lit-trasportaturi kollha tal-ajru tal-Unjoni Ewropea għar-rotot tal-ajru bejn l-Unjoni Ewropea u l-pajjiżi terzi, u sabiex il-ftehimiet bilaterali dwar is-servizzi tal-ajru bejn l-Istati Membri u l-pajjiżi terzi jinġiebu f’konformità mal-liġi tal-Unjoni.
 •
 Il-kuntest ġenerali
 Ir-relazzjonijiet tal-avjazzjoni internazzjonali bejn l-Istati Membri u l-pajjiżi terzi tradizzjonalment kienu rregolati permezz ta’ ftehimiet bilaterali dwar is-servizzi tal-ajru bejn l-Istati Membri u l-pajjiżi terzi, l-annessi ta’ dawn il-ftehimiet u arranġamenti bilaterali jew multilaterali relatati oħra.
 Il-klawżoli tradizzjonali ta’ deżinjazzjoni fil-ftehimiet bilaterali tal-Istati Membri dwar is-servizzi tal-ajru jiksru l-liġi tal-Unjoni. Dawn jippermettu lil pajjiż terz jirrifjuta, jirtira jew jissospendi l-permessi jew l-awtorizzazzjonijiet ta’ trasportatur tal-ajru li jkun ġie nnominat minn Stat Membru iżda li ma jkunx proprjetà sostanzjali ta’ dak l-Istat Membru jew taċ-ċittadini tiegħu u ma jkunx ikkontrollat effettivament minnu jew miċ-ċittadini tiegħu. Instab li dan jikkostitwixxi diskriminazzjoni kontra t-trasportaturi tal-ajru tal-UE stabbiliti fit-territorju ta’ Stat Membru iżda li jkunu proprjetà ta’ ċittadini ta’ Stati Membri oħra u kkontrollati minnhom. Dan imur kontra l-Artikolu 49 tat-Trattat dwar il-Funzjonament tal-Unjoni Ewropea li liċ-ċittadini ta’ Stati Membri li jkunu eżerċitaw il-libertà tal-istabbiliment tagħhom, jiggarantilhom l-istess trattament fl-Istat Membru ospitanti bħal dak li jingħata liċ-ċittadini ta’ dak l-Istat Membru.
 •
 Id-dispożizzjonijiet eżistenti fil-qasam tal-proposta
 Id-dispożizzjonijiet tal-Ftehim jieħdu post jew jikkumplimentaw id-dispożizzjonijiet eżistenti fi tmien ftehimiet bilaterali dwar is-servizzi tal-ajru bejn l-Istati Membri u r-Repubblika tal-Poplu tal-Bangladesh.
 •
 Il-konsistenza mal-politiki u mal-għanijiet l-oħra tal-Unjoni
 Il-Ftehim se jaqdi mira fundamentali tal-politika tal-Unjoni dwar l-avjazzjoni esterna billi jġib il-ftehimiet bilaterali eżistenti dwar is-servizzi tal-ajru konformi mal-liġi tal-Unjoni.
 2.IL-KONSULTAZZJONI MAL-PARTIJIET INTERESSATI
 Il-metodi ta’ konsultazzjoni, is-setturi ewlenin fil-mira u l-profil ġenerali ta’ dawk li wieġbu
 F’konformità mal-Artikolu 218(4) tat-TFUE, il-Kummissjoni wettqet in-negozjati f’konsultazzjoni ma’ kumitat speċjali. Waqt in-negozjati saru wkoll konsultazzjonijiet mal-industrija.
 Sommarju tat-tweġibiet u ta’ kif tqiesu
 Tqiesu l-kummenti li saru f’dan il-proċess. L-Istati Membri kkonċernati vverifikaw il-preċiżjoni tar-referenzi għall-ftehimiet bilaterali dwar is-servizzi tal-ajru. L-industrija enfasizzat l-importanza ta’ bażi legali soda għall-operazzjonijiet kummerċjali tagħha.
 3.L-ELEMENTI LEGALI TAL-PROPOSTA
 •
 Sommarju tal-azzjoni proposta
 F’konformità mal-mekkaniżmi u mad-direttivi mogħtija fl-Anness tal-“awtorizzazzjoni orizzontali”, il-Kummissjoni nnegozjat ftehim mar-Repubblika tal-Poplu tal-Bangladesh li jieħu post ċerti dispożizzjonijiet li hemm fil-ftehimiet bilaterali eżistenti dwar is-servizzi tal-ajru bejn l-Istati Membri u r-Repubblika tal-Poplu tal-Bangladesh. L-Artikolu 2 tal-Ftehim jibdel il-klawżoli tradizzjonali ta’ deżinjazzjoni bi klawżola ta’ deżinjazzjoni tal-UE li tippermetti lit-trasportaturi tal-ajru kollha tal-UE jibbenefikaw mid-dritt tal-istabbiliment. L-Artikolu 5 jsolvi l-kunflitti potenzjali mar-regoli tal-Unjoni dwar il-kompetizzjoni.
 Minħabba li n-negozjati dwar il-ftehim ġew konklużi b’suċċess, il-ftehim għandu jiġi ffirmat f’isem l-Unjoni Ewropea. Hawnhekk qed tiġi proposta deċiżjoni għal dan il-għan.
 Qed jiġi propost ukoll li l-ftehim jiġi applikat b’mod provviżorju mid-data ta’ meta jiġi ffirmat sabiex ikun żgurat li l-ftehimiet bilaterali dwar is-servizzi tal-ajru bejn l-Istati Membri u r-Repubblika tal-Poplu tal-Bangladesh jiġu applikati skont il-liġi tal-Unjoni mingħajr aktar dewmien. L-applikazzjoni provviżorja hija essenzjali minħabba li l-esperjenza li kien hemm bi ftehimiet simili fl-imgħoddi wriet li l-proċessi ta’ ratifika jistgħu jkunu twal.
 •
 Il-bażi legali
 L-Artikoli 100(2) u 218(5) tat-TFUE
 •
 L-għażla tal-istrumenti
 Il-Ftehim bejn l-Unjoni u r-Repubblika tal-Poplu tal-Bangladesh huwa l-aktar strument effikaċi sabiex il-ftehimiet bilaterali eżistenti kollha dwar is-servizzi tal-ajru bejn l-Istati Membri u r-Repubblika tal-Poplu tal-Bangladesh jinġiebu f’konformità mal-liġi tal-Unjoni.
 4.L-IMPLIKAZZJONI BAĠITARJA
 Din il-proposta ma għandha l-ebda implikazzjoni għall-baġit tal-Unjoni.
 2015/0189 (NLE)
 Proposta għal
 DEĊIŻJONI TAL-KUNSILL
 dwar l-iffirmar, f’isem l-Unjoni Ewropea, u l-applikazzjoni provviżorja tal-Ftehim bejn l-Unjoni Ewropea u l-Gvern tar-Repubblika tal-Poplu tal-Bangladesh dwar ċerti aspetti tas-servizzi tal-ajru
 IL-KUNSILL TAL-UNJONI EWROPEA,
 Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 100(2) flimkien mal-Artikolu 218(5) tiegħu,
 Wara li kkunsidra l-proposta tal-Kummissjoni Ewropea,
 Billi:
 (1)Permezz tad-Deċiżjoni tiegħu tal-5 ta’ Ġunju 2003, il-Kunsill awtorizza lill-Kummissjoni tiftaħ negozjati ma’ pajjiżi terzi dwar is-sostituzzjoni ta’ ċerti dispożizzjonijiet fil-ftehimiet bilaterali eżistenti bi ftehim fil-livell tal-Unjoni.
 (2)Għalhekk, il-Kummissjoni, f’isem l-Unjoni, innegozjat Ftehim mal-Gvern tar-Repubblika tal-Poplu tal-Bangladesh dwar ċerti aspetti tas-servizzi tal-ajru (“il-Ftehim”). In-negozjati ġew konklużi b’suċċess u l-Ftehim ġie inizjalat fis-27 ta’ Frar 2015.
 (3)L-għan tal-Ftehim huwa li jġib il-ftehimiet bilaterali dwar is-servizzi tal-ajru bejn tmien Stati Membri u r-Repubblika tal-Poplu tal-Bangladesh f’konformità mal-liġi tal-Unjoni.
 (4)Għalhekk, il-Ftehim għandu jiġi ffirmat f’isem l-Unjoni Ewropea, suġġett għall-konklużjoni tiegħu f’data iktar tard.
 (5)Sabiex il-benefiċċji tal-Ftehim ikunu jistgħu jibdew jinħassu malajr kemm jista’ jkun, dan għandu jiġi applikat b’mod provviżorju,
 ADOTTA DIN ID-DEĊIŻJONI:
 Artikolu 1
 L-iffirmar tal-Ftehim bejn l-Unjoni Ewropea u l-Gvern tar-Repubblika tal-Poplu tal-Bangladesh dwar ċerti aspetti tas-servizzi tal-ajru (minn hawn ’il quddiem imsejjaħ “il-Ftehim”) b’dan qed jiġi approvat f’isem l-Unjoni, suġġett għall-konklużjoni tat-tali Ftehim.
 It-test tal-Ftehim huwa mehmuż ma’ din id-Deċiżjoni.
 Artikolu 2
 Is-Segretarjat Ġenerali tal-Kunsill għandu jistabbilixxi l-istrument ta’ setgħat sħaħ għall-iffirmar tal-Ftehim, suġġett għall-konklużjoni tiegħu, għall-persuna (jew il-persuni) indikata/indikati min-negozjatur tal-Ftehim.
 Artikolu 3
 Sa ma jidħol fis-seħħ, il-Ftehim għandu jiġi applikat b’mod provviżorju mill-ewwel jum tal-ewwel xahar ta’ wara d-data li fiha l-Partijiet ikunu għarrfu lil xulxin li tlestew il-proċeduri meħtieġa għal dan il-għan.
 Artikolu 4
 Il-President tal-Kunsill għandu jaħtar lill-persuna li jkollha s-setgħa tipproċedi, f’isem l-Unjoni Ewropea, u tagħmel in-notifika prevista fl-Artikolu 8(2) tal-Ftehim.
 Artikolu 5
 Din id-Deċiżjoni tidħol fis-seħħ fid-data tal-adozzjoni tagħha.
 Magħmul fi Brussell,
 Għall-Kunsill
 Il-President
 ---documentbreak---
 IL-KUMMISSJONI EWROPEA
 Brussell, 7.9.2015
 COM(2015) 424 final
 ANNESS
 tal-
 Proposta għal Deċiżjoni tal-Kunsill dwar l-iffirmar, f’isem l-Unjoni Ewropea, u l-applikazzjoni provviżorja tal-Ftehim bejn l-Unjoni Ewropea u l-Gvern tar-Repubblika tal-Poplu tal-Bangladesh dwar ċerti aspetti tas-servizzi tal-ajru
 Ftehim bejn l-Unjoni Ewropea u l-Gvern tar-Repubblika tal-Poplu tal-Bangladesh dwar ċerti aspetti tas-servizzi tal-ajru
 ANNESS
 tal-
 Proposta għal Deċiżjoni tal-Kunsill dwar l-iffirmar, f’isem l-Unjoni Ewropea, u l-applikazzjoni provviżorja tal-Ftehim bejn l-Unjoni Ewropea u l-Gvern tar-Repubblika tal-Poplu tal-Bangladesh dwar ċerti aspetti tas-servizzi tal-ajru
 Ftehim bejn l-Unjoni Ewropea u l-Gvern tar-Repubblika tal-Poplu tal-Bangladesh dwar ċerti aspetti tas-servizzi tal-ajru
 L-UNJONI EWROPEA,
 minn naħa waħda, u
 R-REPUBBLIKA TAL-POPLU TAL-BANGLADESH,
 min-naħa l-oħra,
 (minn hawn ’il quddiem imsejħin “il-Partijiet”),
 FILWAQT LI JINNUTAW li ġew konklużi ftehimiet bilaterali dwar is-servizzi tal-ajru bejn diversi Stati Membri tal-Unjoni Ewropea u r-Repubblika tal-Poplu tal-Bangladesh li fihom dispożizzjonijiet li jmorru kontra l-liġi tal-Unjoni Ewropea,
 FILWAQT LI JINNUTAW li l-Unjoni Ewropea għandha l-kompetenza esklużiva fir-rigward ta’ diversi aspetti li jistgħu jiġu inklużi fi ftehimiet bilaterali dwar is-servizzi tal-ajru bejn l-Istati Membri tal-Unjoni Ewropea u pajjiżi terzi,
 FILWAQT LI JINNUTAW li, skont il-liġi tal-Unjoni Ewropea, it-trasportaturi tal-ajru tal-Unjoni Ewropea stabbiliti f’xi wieħed mill-Istati Membri għandhom id-dritt għal aċċess mingħajr diskriminazzjoni għar-rotot tal-ajru bejn l-Istati Membri tal-Unjoni Ewropea u pajjiżi terzi,
 FILWAQT LI JIKKUNSIDRAW il-ftehimiet bejn l-Unjoni Ewropea u ċerti pajjiżi terzi li jagħtu l-possibbiltà liċ-ċittadini ta’ dawn il-pajjiżi terzi jiksbu d-dritt ta’ sjieda fi trasportaturi tal-ajru mogħtija liċenzja skont il-liġi tal-Unjoni Ewropea,
 FILWAQT LI JAGĦRFU li ċerti dispożizzjonijiet tal-ftehimiet bilaterali dwar is-servizzi tal-ajru bejn l-Istati Membri tal-Unjoni Ewropea u r-Repubblika tal-Poplu tal-Bangladesh li jmorru kontra l-liġi tal-Unjoni Ewropea jridu jinġiebu f’konformità magħha sabiex tiġi stabbilita bażi legali tajba għas-servizzi tal-ajru bejn l-Unjoni Ewropea u r-Repubblika tal-Poplu tal-Bangladesh u tiġi ppreżervata l-kontinwità ta’ servizzi tal-ajru bħal dawn,
 FILWAQT LI JINNUTAW li, skont il-liġi tal-Unjoni Ewropea, it-trasportaturi tal-ajru fil-prinċipju ma jistgħux jikkonkludu ftehimiet li jistgħu jaffettwaw il-kummerċ bejn l-Istati Membri tal-Unjoni Ewropea u li jkollhom l-għan jew l-effett li jipprevjenu, jirrestrinġu jew jgħawġu l-kompetizzjoni,
 FILWAQT LI JAGĦRFU li d-dispożizzjonijiet fil-ftehimiet bilaterali dwar is-servizzi tal-ajru konklużi bejn l-Istati Membri tal-Unjoni Ewropea u r-Repubblika tal-Poplu tal-Bangladesh (i) li jirrikjedu jew jiffavorixxu l-adozzjoni ta’ ftehimiet bejn intrapriżi, deċiżjonijiet minn assoċjazzjonijiet tal-intrapriżi jew prattiki miftiehma li jipprevjenu, jgħawġu jew jirrestrinġu l-kompetizzjoni bejn it-trasportaturi tal-ajru fuq ir-rotot rilevanti; jew (ii) li jsaħħu l-effetti ta’ kull ftehim, deċiżjoni jew prattika miftiehma ta’ dan it-tip; jew (iii) li jiddelegaw lit-trasportaturi tal-ajru jew lil operaturi ekonomiċi privati oħrajn ir-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni bejn it-trasportaturi tal-ajru fuq ir-rotot rilevanti, jistgħu jrendu mhux effettivi r-regoli tal-kompetizzjoni applikabbli għall-intrapriżi,
 FILWAQT LI JINNUTAW li mhuwiex għan tal-Unjoni Ewropea, bħala parti minn dan il-Ftehim, li jiżdied il-volum totali ta’ traffiku tal-ajru bejn l-Unjoni Ewropea u r-Repubblika tal-Poplu tal-Bangladesh, li jiġi affettwat il-bilanċ bejn trasportaturi tal-ajru tal-Unjoni Ewropea u trasportaturi tal-ajru tar-Repubblika tal-Poplu tal-Bangladesh jew li jiġu nnegozjati emendi għad-dispożizzjonijiet ta’ ftehimiet bilaterali eżistenti dwar is-servizzi tal-ajru li għandhom x’jaqsmu mad-drittijiet tat-traffiku,
 FILWAQT LI JINNUTAW li l-Qorti tal-Ġustizzja tal-Unjoni Ewropea sabet li ċerti dispożizzjonijiet tal-ftehimiet bilaterali eżistenti bejn diversi Stati Membri u l-pajjiżi terzi mhumiex kompatibbli mal-liġi tal-Unjoni Ewropea,
 FILWAQT LI JAGĦRFU li l-konsistenza bejn il-liġi tal-Unjoni Ewropea u d-dispożizzjonijiet tal-ftehimiet bilaterali dwar is-servizzi tal-ajru bejn l-Istati Membri tal-Unjoni Ewropea u r-Repubblika tal-Poplu tal-Bangladesh se tipprovdi mezz vijabbli biex jiġu żgurati l-kontinwità tas-servizzi bl-ajru bejn l-Unjoni Ewropea u l-Bangladesh u l-iżvilupp tagħhom,
 FILWAQT LI JINNUTAW li d-dispożizzjonijiet tal-ftehimiet bilaterali dwar is-servizzi tal-ajru bejn l-Istati Membri tal-Komunità Ewropea u r-Repubblika tal-Poplu tal-Bangladesh li ma jmorrux kontra l-liġi tal-Unjoni Ewropea ma għandhomx għalfejn jintlaqtu minn dan il-Ftehim,
 FTEHMU KIF ĠEJ:
 ARTIKOLU 1
 Dispożizzjonijiet ġenerali
 1.
 Għall-finijiet ta’ dan il-Ftehim, il-frażi “Stati Membri” tfisser l-Istati Membri tal-Unjoni Ewropea u l-frażi “Trattati tal-UE” tfisser it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea.
 2.
 Ir-referenzi f’kull ftehim imniżżel fl-Anness 1 għaċ-ċittadini tal-Istat Membru li huwa parti fil-ftehim għandhom jinftehmu bħala referenzi għaċ-ċittadini tal-Istati Membri tal-Unjoni Ewropea.
 3.
 Ir-referenzi f’kull ftehim imniżżel fl-Anness 1 għat-trasportaturi tal-ajru jew għal-linji tal-ajru tal-Istat Membru li huwa parti fil-ftehim għandhom jinftehmu bħala referenzi għat-trasportaturi tal-ajru jew għal-linji tal-ajru nnominati minn dak l-Istat Membru.
 ARTIKOLU 2
 Nomina minn Stat Membru
 1.
 Id-dispożizzjonijiet mogħtija fil-paragrafi 2 u 3 ta’ dan l-Artikolu għandhom jieħdu post id-dispożizzjonijiet li jikkorrispondu magħhom mogħtija fl-artikoli mniżżlin fl-Anness 2(a) u (b) rispettivament, f’dak li għandu x’jaqsam man-nomina ta’ trasportatur tal-ajru mill-Istat Membru kkonċernat, mal-awtorizzazzjonijiet u l-permessi tiegħu mogħtija mir-Repubblika tal-Poplu tal-Bangladesh u mar-rifjut, ir-revoka, is-sospensjoni jew il-limitazzjoni tal-awtorizzazzjonijiet jew tal-permessi tat-trasportatur tal-ajru rispettivament.
 2.
 Malli tirċievi nomina mingħand Stat Membru, ir-Repubblika tal-Poplu tal-Bangladesh għandha tagħti l-awtorizzazzjonijiet u l-permessi x-xierqa bl-inqas dewmien proċedurali, sakemm:
 i.
 it-trasportatur tal-ajru jkun stabbilit fit-territorju tal-Istat Membru li jkun qed jinnominah skont it-Trattati tal-UE u jkollu liċenzja valida tal-operat skont il-liġi tal-Unjoni Ewropea; u
 ii.
 l-Istat Membru li huwa responsabbli għall-ħruġ taċ-Ċertifikat tal-Operatur tal-Ajru tiegħu jeżerċita u jżomm kontroll regolatorju effettiv fuqu u l-awtorità ajrunawtika rilevanti tkun identifikata b’mod ċar fin-nomina; u
 iii.
 it-trasportatur tal-ajru jkun, direttament jew b’maġġoranza ta’ ishma, proprjetà ta’, u jkun ikkontrollat b’mod effettiv mill-Istati Membri u/jew miċ-ċittadini tagħhom u/jew mill-istati l-oħra mniżżlin fl-Anness 3 u/jew miċ-ċittadini ta’ dawn l-istati l-oħra.
 3.
 Ir-Repubblika tal-Poplu tal-Bangladesh tista’ tirrifjuta, tirrevoka, tissospendi jew tillimita l-awtorizzazzjonijiet jew il-permessi ta’ trasportatur tal-ajru nnominat minn Stat Membru f’każ li:
 i.
 it-trasportatur tal-ajru ma jkunx stabbilit fit-territorju tal-Istat Membru li jkun qed jinnominah skont it-Trattati tal-UE jew ma jkollux liċenzja valida tal-operat skont il-liġi tal-Unjoni Ewropea; jew
 ii.
 l-Istat Membru li huwa responsabbli għall-ħruġ taċ-Ċertifikat tal-Operatur tal-Ajru tiegħu ma jkunx jeżerċita jew iżomm kontroll regolatorju effettiv fuqu jew l-awtorità ajrunawtika rilevanti ma tkunx identifikata b’mod ċar fin-nomina; jew
 iii.
 it-trasportatur tal-ajru ma jkunx, direttament jew b’maġġoranza ta’ ishma, proprjetà ta’, jew ikkontrollat b’mod effettiv mill-Istati Membri u/jew miċ-ċittadini tagħhom u/jew mill-istati l-oħra mniżżlin fl-Anness 3 u/jew miċ-ċittadini ta’ dawn l-istati l-oħra; jew
 iv.
 it-trasportatur tal-ajru jkun diġà awtorizzat jopera fl-ambitu ta’ ftehim bilaterali bejn ir-Repubblika tal-Poplu tal-Bangladesh u xi Stat Membru ieħor u, billi jeżerċita d-drittijiet tat-traffiku fl-ambitu ta’ dan il-Ftehim fuq rotta li tinkludi punt f’dak l-Istat Membru l-ieħor, ikun qed jevita r-restrizzjonijiet fuq id-drittijiet tat-traffiku imposti minn dak il-ftehim l-ieħor; jew
 v.
 it-trasportatur tal-ajru jkollu Ċertifikat tal-Operatur tal-Ajru maħruġ minn Stat Membru li miegħu r-Repubblika tal-Poplu tal-Bangladesh ma għandhiex ftehim bilaterali dwar is-servizzi tal-ajru, u dak l-Istat Membru jkun ċaħad id-drittijiet tat-traffiku lil trasportatur innominat mir-Repubblika tal-Poplu tal-Bangladesh.
 Hija u teżerċita d-dritt tagħha skont dan il-paragrafu, ir-Repubblika tal-Poplu tal-Bangladesh ma għandhiex tiddiskrimina bejn it-trasportaturi tal-ajru tal-Unjoni Ewropea abbażi tan-nazzjonalità.
 ARTIKOLU 3
 Sikurezza
 1.
 Id-dispożizzjonijiet mogħtija fil-paragrafu 2 ta’ dan l-Artikolu għandhom jikkumplimentaw id-dispożizzjonijiet li jikkorrispondu magħhom mogħtija fl-artikoli mniżżlin fl-Anness 2(c).
 2.
 F’każ li Stat Membru jkun innomina trasportatur tal-ajru li l-kontroll regolatorju tiegħu jkun eżerċitat u miżmum minn Stat Membru ieħor, id-drittijiet tar-Repubblika tal-Poplu tal-Bangladesh skont id-dispożizzjonijiet dwar is-sikurezza mogħtija fil-ftehim bejn l-Istat Membru li jkun innomina t-trasportatur tal-ajru u r-Repubblika tal-Poplu tal-Bangladesh għandhom japplikaw bl-istess mod fir-rigward tal-adozzjoni, l-eżerċizzju jew iż-żamma tal-istandards tas-sikurezza minn dak l-Istat Membru l-ieħor u fir-rigward tal-awtorizzazzjoni tal-operat ta’ dak it-trasportatur tal-ajru.
 ARTIKOLU 4
 It-tassazzjoni fuq il-fjuwil tal-avjazzjoni
 1.
 Id-dispożizzjonijiet mogħtija fil-paragrafu 2 ta’ dan l-Artikolu għandhom jikkumplimentaw id-dispożizzjonijiet li jikkorrispondu magħhom mogħtija fl-artikoli mniżżlin fl-Anness 2(d).
 2.
 Minkejja kull dispożizzjoni oħra li tgħid mod ieħor, xejn f’kull ftehim imniżżel fl-Anness 2(d) ma għandu jżomm lil Stat Membru milli jimponi, fuq bażi mhux diskriminatorja, taxxi, imposti, dazji, miżati jew ħlasijiet fuq il-fjuwil fornut fit-territorju tiegħu biex jintuża f’inġenju tal-ajru ta’ trasportatur tal-ajru nnominat mir-Repubblika tal-Poplu tal-Bangladesh li jopera bejn punt fit-territorju ta’ dak l-Istat Membru u punt ieħor fit-territorju tiegħu jew fit-territorju ta’ Stat Membru ieħor.
 ARTIKOLU 5
 Il-kompatibbiltà mar-regoli tal-kompetizzjoni
 1.
 Minkejja kull dispożizzjoni oħra li tkun tgħid mod ieħor, fil-ftehimiet imniżżlin fl-Anness 1 xejn ma għandu (i) jiffavorixxi l-adozzjoni ta’ ftehimiet bejn intrapriżi, deċiżjonijiet minn assoċjazzjonijiet tal-intrapriżi jew prattiki miftiehma li jipprevjenu, jgħawġu jew jirrestrinġu l-kompetizzjoni; (ii) isaħħaħ l-effetti ta’ xi ftehim, deċiżjoni jew prattika miftiehma ta’ dan it-tip; jew (iii) jiddelega lil operaturi ekonomiċi privati r-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni.
 2.
 Id-dispożizzjonijiet inklużi fil-ftehimiet imniżżlin fl-Anness 1 li mhumiex kompatibbli mal-paragrafu 1 ta’ dan l-Artikolu ma għandhomx jiġu applikati.
 ARTIKOLU 6
 L-Annessi ta’ dan il-Ftehim
 L-Annessi ta’ dan il-Ftehim għandhom jiffurmaw parti integrali minnu.
 ARTIKOLU 7
 Reviżjoni jew emenda
 Il-Partijiet jistgħu jirrevedu jew jemendaw dan il-Ftehim f’kull ħin bi qbil reċiproku.
 ARTIKOLU 8
 Id-dħul fis-seħħ u l-applikazzjoni provviżorja
 1.
 Dan il-Ftehim għandu jidħol fis-seħħ meta l-Partijiet ikunu nnotifikaw lil xulxin bil-miktub li l-proċeduri interni rispettivi tagħhom li huma meħtieġa biex jidħol fis-seħħ ikunu tlestew.
 2.
 Minkejja l-paragrafu 1, il-Partijiet jaqblu li japplikaw dan il-Ftehim b’mod provviżorju mill-ewwel jum tax-xahar ta’ wara d-data li fiha l-Partijiet ikunu nnotifikaw lil xulxin li l-proċeduri meħtieġa għal dan il-għan ikunu tlestew.
 3.
 Il-ftehimiet u l-arranġamenti l-oħra bejn l-Istati Membri u r-Repubblika tal-Poplu tal-Bangladesh li, fid-data tal-iffirmar ta’ dan il-Ftehim, ikunu għadhom ma daħlux fis-seħħ u li ma jkunux qed jiġu applikati provviżorjament huma mniżżlin fl-Anness 1(b). Dan il-Ftehim għandu japplika għall-ftehimiet u l-arranġamenti kollha ta’ dan it-tip mad-dħul fis-seħħ jew mal-applikazzjoni provviżorja tagħhom.
 ARTIKOLU 9
 Tmiem
 1.
 F’każ li jintemm ftehim imniżżel fl-Anness 1, id-dispożizzjonijiet kollha ta’ dan il-Ftehim li għandhom x’jaqsmu mal-ftehim ikkonċernat imniżżel fl-Anness 1 għandhom jintemmu fl-istess ħin.
 2.
 F’każ li jintemmu l-ftehimiet kollha mniżżlin fl-Anness 1, dan il-Ftehim għandu jintemm fl-istess ħin.
 B’XHIEDA TA’ DAN, il-firmatarji ta’ hawn taħt, awtorizzati kif xieraq, iffirmaw dan il-Ftehim.
 Magħmul fi [....], f’żewġ kopji, illum il-[...] jum tax-xahar ta’ [... tas-sena ...], bil-Bulgaru, bil-Kroat, biċ-Ċek, bid-Daniż, bl-Olandiż, bl-Ingliż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ungeriż, bit-Taljan, bil-Latvjan, bil-Litwan, bil-Malti, bil-Pollakk, bil-Portugiż, bir-Rumen, bis-Slovakk, bis-Sloven, bl-Ispanjol, bl-Iżvediż u bil-Bengali.
 GĦALL-UNJONI EWROPEA:
 GĦAR-REPUBBLIKA TAL-POPLU TAL-BANGLADESH:
 Anness 1
 Lista ta’ ftehimiet imsemmija fl-Artikolu 1 ta’ dan il-Ftehim
 (a) Ftehimiet dwar is-servizzi tal-ajru bejn ir-Repubblika tal-Poplu tal-Bangladesh u Stati Membri tal-Unjoni Ewropea li, fid-data tal-iffirmar ta’ dan il-Ftehim, kienu ġew konklużi, iffirmati u/jew qed jiġu applikati b’mod provviżorju
 -
 Il-Ftehim dwar is-servizzi tal-ajru bejn il-Gvern tar-Renju tal-Belġju u l-Gvern tar-Repubblika tal-Poplu tal-Bangladesh, magħmul fi Brussell fl-20 ta’ Jannar 1995, minn hawn ’il quddiem imsejjaħ “il-Ftehim bejn il-Bangladesh u l-Belġju” fl-Anness 2;
 emendat bil-Memorandum ta’ Qbil magħmul fi Brussell fl-20 ta’ Lulju 2000;
 -
 il-Ftehim dwar it-trasport bl-ajru bejn il-Gvern tar-Repubblika Federali tal-Ġermanja u l-Gvern tar-Repubblika tal-Poplu tal-Bangladesh, magħmul f’Bonn fit-8 ta’ Diċembru 1992, minn hawn ’il quddiem imsejjaħ “il-Ftehim bejn il-Bangladesh u l-Ġermanja” fl-Anness 2;
 li għandu jinqara flimkien mal-Memorandum ta’ Qbil bejn ir-Repubblika Federali tal-Ġermanja u l-Gvern tar-Repubblika tal-Poplu tal-Bangladesh li sar f’Bonn fit-8 ta’ Diċembru 1992;
 -
 il-Ftehim bejn il-Gvern tar-Repubblika tal-Poplu tal-Bangladesh u l-Gvern tar-Repubblika Taljana dwar is-servizzi tal-ajru bejn it-territorji rispettivi tagħhom, magħmul f’Ruma fis-16 ta’ Diċembru 1980, minn hawn ’il quddiem imsejjaħ “il-Ftehim bejn il-Bangladesh u l-Italja” fl-Anness 2;
 li għandu jinqara flimkien mal-Memoranda Kunfidenzjali ta’ Qbil bejn il-Gvern tar-Repubblika tal-Poplu tal-Bangladesh u l-Gvern tar-Repubblika Taljana li saru f’Ruma fis-16 ta’ Diċembru 1980;
 -
 il-Ftehim dwar is-servizzi tal-ajru bejn il-Gvern tar-Renju tan-Netherlands u l-Gvern tar-Repubblika tal-Poplu tal-Bangladesh, magħmul f’Dhaka fit-3 ta’ Novembru 1973, minn hawn ’il quddiem imsejjaħ “il-Ftehim bejn il-Bangladesh u n-Netherlands” fl-Anness 2;
 emendat bil-Minuti Miftiehma ffirmati mid-delegazzjonijiet tar-Renju tan-Netherlands u tar-Repubblika tal-Poplu tal-Bangladesh fl-Aja fis-7 ta’ Novembru 1989;
 emendat bil-Memorandum ta’ Qbil bejn il-Gvern tan-Netherlands u l-Gvern tar-Repubblika tal-Poplu tal-Bangladesh, magħmul fl-Aja fis-6 ta’ April 1994;
 -
 il-Ftehim bejn il-Gvern tar-Renju Unit tal-Gran Brittanja u l-Irlanda ta’ Fuq u l-Gvern tar-Repubblika tal-Poplu tal-Bangladesh dwar is-servizzi tal-ajru bejn it-territorji rispettivi tagħhom u lil hinn minnhom, magħmul f’Londra fil-5 ta’ Lulju 1978, minn hawn ’il quddiem imsejjaħ “il-Ftehim bejn il-Bangladesh u r-Renju Unit” fl-Anness 2;
 emendat bil-Memorandum ta’ Qbil bejn l-awtoritajiet ajrunawtiċi tar-Renju Unit tal-Gran Brittanja u l-Irlanda ta’ Fuq u tar-Repubblika tal-Poplu tal-Bangladesh, iffirmat f’Londra fis-7 ta’ Frar 2007;
 emendat bil-Memorandum ta’ Qbil bejn l-awtoritajiet ajrunawtiċi tar-Renju Unit tal-Gran Brittanja u l-Irlanda ta’ Fuq u tar-Repubblika tal-Poplu tal-Bangladesh, iffirmat f’Dhaka fis-7 ta’ Jannar 2010.
 (b) Ftehimiet u arranġamenti oħra dwar is-servizzi tal-ajru inizjalati jew iffirmati bejn ir-Repubblika tal-Poplu tal-Bangladesh u Stati Membri tal-Unjoni Ewropea li, fid-data tal-iffirmar ta’ dan il-Ftehim, kienu għadhom ma daħlux fis-seħħ u mhux qed jiġu applikati b’mod provviżorju
 -
 Il-Ftehim dwar it-trasport bl-ajru bejn il-Gvern tar-Repubblika tal-Poplu tal-Bangladesh u l-Gvern tar-Repubblika tal-Polonja, inizjalat f’Dhaka fid-9 ta’ Ġunju 1997, minn hawn ’il quddiem imsejjaħ “il-Ftehim bejn il-Bangladesh u l-Polonja” fl-Anness 2;
 li għandu jinqara flimkien mal-Memorandum ta’ Qbil bejn il-Gvern tar-Repubblika tal-Poplu tal-Bangladesh u l-Gvern tar-Repubblika tal-Polonja li sar f’Dhaka fid-9 ta’ Ġunju 1997;
 -
 il-Ftehim dwar is-servizzi tal-ajru bejn il-Gvern tar-Repubblika tal-Poplu tal-Bangladesh u l-Gvern tar-Repubblika Franċiża, inizjalat f’Dhaka fit-2 ta’ Lulju 1998, minn hawn ’il quddiem imsejjaħ “il-Ftehim bejn il-Bangladesh u Franza” fl-Anness 2;
 li għandu jinqara flimkien mal-Memorandum ta’ Qbil bejn il-Gvern tar-Repubblika tal-Poplu tal-Bangladesh u l-Gvern tar-Repubblika Franċiża li sar f’Dhaka fit-2 ta’ Lulju 1998;
 -
 il-Ftehim dwar is-servizzi tal-ajru bejn il-Gvern tar-Repubblika tal-Poplu tal-Bangladesh u l-Gvern tar-Repubblika Slovakka, inizjalat f’Dhaka fis-17 ta’ Jannar 2007, minn hawn ’il quddiem imsejjaħ “il-Ftehim bejn il-Bangladesh u s-Slovakkja” fl-Anness 2;
 li għandu jinqara flimkien mal-Memorandum ta’ Qbil bejn il-Gvern tar-Repubblika tal-Poplu tal-Bangladesh u l-Gvern tar-Repubblika Slovakka li sar f’Dhaka fis-17 ta’ Jannar 2007;
 emendat bil-Memorandum ta’ Qbil bejn l-Awtoritajiet Ajrunawtiċi tal-Gvern tar-Repubblika tal-Poplu tal-Bangladesh u tal-Gvern tar-Repubblika Slovakka, iffirmat fis-Slovakkja fit-30 ta’ Awwissu 2007.
 Anness 2
 Lista tal-artikoli inklużi fil-ftehimiet imniżżlin fl-Anness 1 u msemmija fl-Artikoli 2 sa 4 ta’ dan il-Ftehim
 (a) In-nomina minn Stat Membru:
 -
 l-Artikolu 3 tal-Ftehim bejn il-Bangladesh u l-Belġju;
 -
 l-Artikolu 3 tal-Ftehim bejn il-Bangladesh u Franza;
 -
 l-Artikolu 3 tal-Ftehim bejn il-Bangladesh u l-Ġermanja;
 -
 l-Artikolu 4 tal-Ftehim bejn il-Bangladesh u l-Italja;
 -
 l-Artikolu 3 tal-Ftehim bejn il-Bangladesh u n-Netherlands;
 -
 l-Artikolu 3 tal-Ftehim bejn il-Bangladesh u l-Polonja;
 -
 l-Artikolu 3 tal-Ftehim bejn il-Bangladesh u s-Slovakkja;
 -
 l-Artikolu 4 tal-Ftehim bejn il-Bangladesh u r-Renju Unit;
 (b) ir-rifjut, ir-revoka, is-sospensjoni jew il-limitazzjoni tal-awtorizzazzjonijiet jew tal-permessi:
 -
 l-Artikolu 5 tal-Ftehim bejn il-Bangladesh u l-Belġju;
 -
 l-Artikolu 4 tal-Ftehim bejn il-Bangladesh u Franza;
 -
 l-Artikolu 4 tal-Ftehim bejn il-Bangladesh u l-Ġermanja;
 -
 l-Artikolu 5 tal-Ftehim bejn il-Bangladesh u l-Italja;
 -
 l-Artikolu 4 tal-Ftehim bejn il-Bangladesh u n-Netherlands;
 -
 l-Artikolu 4 tal-Ftehim bejn il-Bangladesh u l-Polonja;
 -
 l-Artikolu 4 tal-Ftehim bejn il-Bangladesh u s-Slovakkja;
 -
 l-Artikolu 5 tal-Ftehim bejn il-Bangladesh u r-Renju Unit;
 (c) is-sikurezza:
 -
 l-Artikolu 7 tal-Ftehim bejn il-Bangladesh u l-Belġju;
 -
 l-Artikolu 8 tal-Ftehim bejn il-Bangladesh u Franza;
 -
 l-Artikolu 6 tal-Ftehim bejn il-Bangladesh u l-Ġermanja;
 -
 l-Artikolu 10 tal-Ftehim bejn il-Bangladesh u l-Italja;
 -
 l-Artikolu 9 tal-Ftehim bejn il-Bangladesh u l-Polonja;
 -
 l-Artikolu 9 tal-Ftehim bejn il-Bangladesh u s-Slovakkja;
 (d) it-tassazzjoni fuq il-fjuwil tal-avjazzjoni:
 -
 l-Artikolu 10 tal-Ftehim bejn il-Bangladesh u l-Belġju;
 -
 l-Artikolu 10 tal-Ftehim bejn il-Bangladesh u Franza;
 -
 l-Artikolu 8 tal-Ftehim bejn il-Bangladesh u l-Ġermanja;
 -
 l-Artikolu 6 tal-Ftehim bejn il-Bangladesh u l-Italja;
 -
 l-Artikolu 5 tal-Ftehim bejn il-Bangladesh u n-Netherlands;
 -
 l-Artikolu 7 tal-Ftehim bejn il-Bangladesh u l-Polonja;
 -
 l-Artikolu 6 tal-Ftehim bejn il-Bangladesh u s-Slovakkja.
 Anness 3
 Lista ta’ stati oħra msemmija fl-Artikolu 2 ta’ dan il-Ftehim
 (a) Ir-Repubblika tal-Iżlanda (skont il-Ftehim dwar iż-Żona Ekonomika Ewropea);
 (b) Il-Prinċipat tal-Liechtenstein (skont il-Ftehim dwar iż-Żona Ekonomika Ewropea);
 (c) Ir-Renju tan-Norveġja (skont il-Ftehim dwar iż-Żona Ekonomika Ewropea);
 (d) Il-Konfederazzjoni Żvizzera (skont il-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru).


type: contracts

jurisdiction: EU

text:
 15.2.2006
 CS
 Úřední věstník Evropské unie
 L 44/18
 ROZHODNUTÍ SMÍŠENÉHO VÝBORU ES–ŠVÝCARSKO č. 1/2006
 ze dne 31. ledna 2006,
 kterým se nahrazuje tabulka III a IV b) protokolu č. 2
 (2006/92/ES)
 SMÍŠENÝ VÝBOR,
 s ohledem na dohodu mezi Evropským hospodářským společenstvím na straně jedné a Švýcarskou konfederací na straně druhé podepsanou v Bruselu dne 22. července 1972, dále jen „dohoda“, ve znění dohody mezi Evropským společenstvím a Švýcarskou konfederací, kterou se mění dohoda, pokud jde o ustanovení použitelná pro zpracované zemědělské produkty, podepsané v Lucemburku dne 26. října 2004, a její protokol č. 2, a zejména na článek 7 uvedeného protokolu,
 vzhledem k těmto důvodům:
 (1)
 Za účelem provádění protokolu č. 2 dohody jsou interní referenční ceny pro smluvní strany stanoveny smíšeným výborem.
 (2)
 Na domácích trzích smluvních stran se změnily skutečné ceny surovin, na něž se použijí opatření pro vyrovnání cen.
 (3)
 Je proto nezbytné odpovídajícím způsobem aktualizovat referenční ceny a částky uvedené v tabulkách III a IV b) protokolu č. 2,
 ROZHODL TAKTO:
 Článek 1
 Tabulka III a tabulka IV b) protokolu č. 2 se nahrazují tabulkami v příloze I a II tohoto rozhodnutí.
 Článek 2
 Toto rozhodnutí vstupuje v platnost dnem 1. února 2006.
 V Bruselu dne 31. ledna 2006.
 Za smíšený výbor
 předseda
 Bernhard MARFURT
 PŘÍLOHA I
 „TABULKA III
 Domácí referenční ceny ES a švýcarské domácí referenční ceny
 (CHF na 100 kg čisté váhy)
 Zemědělská surovina
 Švýcarská domácí referenční cena
 Domácí referenční cena ES
 Rozdíl referenční ceny Švýcarsko/ES
 Pšenice obecná
 55,36
 17,88
 37,48
 Pšenice tvrdá
 35,39
 26,51
 8,88
 Žito
 48,45
 17,82
 30,63
 Ječmen
 26,48
 20,33
 6,15
 Kukuřice
 29,42
 20,67
 8,75
 Mouka z pšenice obecné
 99,96
 37,36
 62,60
 Plnotučné sušené mléko
 583,10
 370,70
 212,40
 Odstředěné sušené mléko
 456,50
 315,29
 141,21
 Máslo
 897,00
 433,29
 463,71
 Bílý cukr
 —
 —
 0,00
 Vejce (1)
 255,00
 205,50
 49,50
 Čerstvé brambory
 42,00
 21,00
 21,00
 Rostlinný tuk (2)
 390,00
 160,00
 230,00
 (1) Odvozené z cen tekutých ptačích vajec, ne ve skořápce, násobené činitelem 0,85.
 (2) Ceny rostlinných tuků (na pečení a pro potravinářský průmysl) se 100 % obsahem tuku.“
 PŘÍLOHA II
 „TABULKA IV
 b)
 Základní částky zemědělských surovin zohledněné při výpočtech zemědělských složek:
 (CHF na 100 kg čisté váhy)
 Zemědělská surovina
 Použitá základní částka po vstupu v platnost
 Použitá základní částka tři roky po vstupu v platnost
 Pšenice obecná
 34,00
 32,00
 Pšenice tvrdá
 8,00
 8,00
 Žito
 28,00
 26,00
 Ječmen
 6,00
 5,00
 Kukuřice
 8,00
 7,00
 Mouka z pšenice obecné
 54,00
 51,00
 Plnotučné sušené mléko
 191,00
 181,00
 Odstředěné sušené mléko
 127,00
 120,00
 Máslo
 464,00 (1)
 464,00 (1)
 Bílý cukr
 Nula
 Nula
 Vejce
 36,00
 36,00
 Čerstvé brambory
 19,00
 18,00
 Rostlinný tuk
 207,00
 196,00
 (1) S přihlédnutím k výhodám plynoucím z podpory na máslo poskytované podle nařízení Komise (ES) č. 2571/97 ze dne 15. prosince 1997, ve znění pozdějších předpisů, není použitá základní částka za máslo snížena ve srovnání s cenovým rozdílem v tabulce III.“